Administratorii pârtiilor din Azuga și Predeal au pus în funcțiune tunurile cu zăpadă.
Administratorii pârtiilor au pus în funcțiune tunurile cu zăpadă. În Azuga, 17 tunuri funcționează pe pârtiile Sorica și Cazacu. În Predeal, administratorii celor 5 pârtii, întinse pe 7,5 km, au pornit 10 tunuri. -6 grade celsius au arătat termometrele, azi-noapte, în Poiana Brașov.
Cine tânjește după săniuș sau o bulgăreală, poate da o fugă până pe Valea Prahovei sau în Poiana Brașov.Mădălina Bucur, corespondent Aleph News: "În Poiana Brașov sunt -3 grade Celsius, chiar dacă ești friguros, tot o să-ți fac poftă să vii aici, să auzi cum scârțâie zăpada sub picioare, poți să-ți iei și sania cu tine, poți să închiriezi biciclete pentru zăpadă, sunt cu roți mai mari și te ajută să nu te afunzi. Și ca să simți că te apropii de sărbători, cei de la echitație au scos "sania cu zurgălăi". Administratorii pârtiilor spun că este posibil să schiem în prima jumătate a lunii decembrie, dar numai dacă va continua să ningă și temperaturile se mențin scăzute. Altfel, dacă termometrele arată cu plus, atunci nu pot să lăse în funcțiune tunurile cu zăpadă și să facă zăpadă artificială, care apoi va fi împrăștiată pe pârtii. Pe de altă parte, în Sinaia, zilele acestea tunurile încă funcționează, în Predeal 10 la număr au fost puse pe pârtii, iar în Azuga 17".